
  Nr. 68/11017/23.04.2026
R E F E R A T   D E   A P R O B A R E

privind îndreptarea erorii materiale strecurată în Hotărârea
 Consiliului Local nr. 42/2026

Prin Hotărârea Consiliului Local nr. 42/18.03.2026 s-a aprobat modificarea Hotărârii Consiliului Local nr. 244/29.12.2025.
Luând în considerare faptul că, în cuprinsul și în titlul Hotărârii Consiliului Local nr. 42/2026, s-a strecurat o eroare materială constând în menționarea eronată a numărului hotărârii la care se face referire, se impune îndreptarea acestei erori, în vederea asigurării clarității, legalității și corectitudinii actului administrativ.

Astfel, se impune corectarea erorii materiale, în sensul că, peste tot, se va citi în mod corect:  ”Hotărârea Consiliului Local nr. 244/2025” . 
Menționăm că această îndreptare nu afectează fondul reglementării și nu produce efecte juridice noi, ci are ca scop exclusiv corectarea unei erori de redactare, pentru a asigura coerența și exactitatea documentului administrativ.


În contextul celor de mai sus, am inițiat prezentul proiect de hotărâre prin care am propus îndreptarea erorii materiale strecurată în Hotărârea Consiliului Local nr. 42/2026 și îl supun spre dezbatere și aprobare plenului Consiliului Local al Municipiului Brad în forma prezentată.
Invoc în susţinerea propunerii mele prevederile art.129 alin. (1), alin. (2) lit. b) și alin. (14)  din O.U.G. nr. 57/2019 privind Codul administrativ, cu modificările și completările ulterioare, precum și ale Legii nr. 554/2004 a contenciosului administrativ, cu modificările și completările ulterioare.

